Skeintoskmûsgoffers

De skeintoskmûsgoffers (wittenskiplike namme: Perognathinae) foarmje in ûnderfamylje fan 'e klasse fan 'e sûchdieren (Mammalia), it skift fan 'e kjifdieren (Rodentia), it ûnderskift fan 'e bevers en goffers (Castorimorpha), it tuskenskift fan 'e goffereftigen (Geomorpha), de boppefamylje fan 'e goffers en mûsgoffers (Geomyoidea) en de famylje fan 'e mûsgoffers (Heteromyidae). 

Beskriuwing
Ta dizze ûnderfamylje hearre twa skaaien fan mûsgoffers, dy't almeast op 'e prêrjes en steppen en yn 'e woastinen libje fan 'e westlike helte fan Noard-Amearika. Se fiede har foar it meastepart mei sied en oar plantaardich materiaal en hawwe alsa in herbivoar dieet. Har fretten sammelje se yn grutte hoemannichten yn har eksterne wangpûden, dy't oer de bûtenkant fan 'e wangen hinne sitte. Sa drage se it mei werom nei de komplekse hoalestelsels dy't se ûnder de grûn oanlizze om it op te slaan foar kâld of min waar. Skeintoskmûsgoffers ûnderskiede har fan oare mûsgoffers trochdat it toskglazuer op har kiezzen fluch fuortslyt troch kôgjen, mei as gefolch dat it toskbien bleat komt te lizzen. Nei dat proses wurdt ferwiisd troch de wittenskiplike namme, dy't bestiet út 'e dielen pero-, Gryksk foar "skeind" of "misfoarme", en gnathus, "tosk" of "kaak".

Underfamylje-opbou

 ûnderfamylje skeintoskmûsgoffers (Perognathinae)
 skaai glêdhierrige mûsgoffers (Perognathus)
 Arizonamûsgoffer (Perognathus amplus)
 flaktemûsgoffer (Perognathus flavescens)
 langpoatmûsgoffer (Perognathus longimembris)
 lytse mûsgoffer (Perognathus parvus)
 merriammûsgoffer of Merriams mûsgoffer (Perognathus merriami)
 San Joaquinmûsgoffer (Perognathus inornatus)
 sidehierrige mûsgoffer (Perognathus flavus)
 Wyomingmûsgoffer (Perognathus fasciatus)
 wytearmûsgoffer (Perognathus alticola)
 skaai rûchhierrige mûsgoffers (Chaetodipus)
 baileymûsgoffer of Bailey's mûsgoffer (Chaetodipus baileyi)
 Bajamûsgoffer (Chaetodipus rudinoris)
 boarstelhierrige mûsgoffer (Chaetodipus hispidus)
 Chihuahuamûsgoffer (Chaetodipus eremicus)
 dalquestmûsgoffer of Dalquests mûsgoffer (Chaetodipus dalquesti)
 goldmanmûsgoffer of Goldmans mûsgoffer (Chaetodipus goldmani)
 Kalifornyske mûsgoffer (Chaetodipus californicus)
 langsturtmûsgoffer (Chaetodipus formosus)
 lytse woastynmûsgoffer (Chaetodipus arenarius)
 nelsonmûsgoffer of Nelsons mûsgoffer (Chaetodipus nelsoni)
 rotsmûsgoffer (Chaetodipus intermedius)
 San Diegomûsgoffer (Chaetodipus fallax)
 Sinaloamûsgoffer (Chaetodipus pernix)
 smelkopmûsgoffer (Chaetodipus artus)
 stikelhierrige mûsgoffer (Chaetodipus spinatus)
 streekte mûsgoffer (Chaetodipus lineatus)
 woastynmûsgoffer (Chaetodipus penicillatus)

Kategory:Mûsgoffer